¨

Tervetuloa käyttämään QuickTime 7:ää, digitaalisen median standardia. Käytä hetki alla olevien tärkeiden tietojen lukemiseen.

Vaatimukset
QuickTime 7.0.2 vaatii Mac OS X -version 10.3.9 tai uudemman.

Varmista, että sinulla on uusin versio Mac OS X:stä. Hae uusin versio valitsemalla Omenavalikosta Järjestelmäasetukset ja osoittamalla sitten Ohjelmiston päivitys ja Päivitä nyt tai Tarkista nyt. Päivityksen asentamisen jälkeen kannattaa varmistaa, että kaikki uusimmat versiot on asennettuna osoittamalla Päivitä nyt- tai Tarkista nyt -painiketta uudelleen.

Mitä uutta on QuickTime 7.0.2
QuickTime 7.0.2 korjaa useita virheitä ja parantaa yhteensopivuutta. Tätä päivitystä suositellaan kaikille QuickTime 7 -käyttäjille.

Uutta QuickTime 7 Playerissa
• Tuki H.264-videolle. Voit katsella elokuvia, jotka on luotu tekniikan huippua edustavalla, standardeihin perustuvalla koodekilla, joka tarjoaa poikkeuksellista laatua matalimmalla mahdollisella datanopeudella.
• Tosiaikainen koon muuttaminen. Toisto jatkuu tasaisesti, kun muutat QuickTime Player -ikkunan kokoa.
• Ilman määrittelyjä toimiva lähetys. QuickTime määrittelee nyt internet-yhteyden nopeuden automaattisesti ja säätää sitä tarpeen mukaan. Ja jos yhteys katkeaa lähetyksen aikana, QuickTime muodostaa yhteyden palvelimeen uudelleen automaattisesti.
• Surround-ääni. QuickTime Player toistaa nyt jopa 24-kanavaista ääntä. QuickTime 7:n, Macin ja surround-kaiuttimien avulla voit nauttia surround-elokuvan tai -pelin koko vaikutusvoimasta.
• Uudet ja parannetut toistosäätimet. Uusien toistosäätimien avulla voit säätää asetuksia parhaan mahdollisen katselukokemuksen saavuttamiseksi. Voit helposti muuttaa asetuksia, kuten selaussäädintä, toistonopeutta, bassoa, diskanttia ja balanssia.
• Spotlight-yhteensopiva media. Yhdessä Mac OS X -version 10.4 kanssa QuickTime-sisällöstä voidaan helposti etsiä Spotlight-ominaisuuden avulla. Spotlight voi etsiä elokuvia ominaisuuksien, kuten tekijöiden, tekijänoikeustietojen ja koodekin perusteella.
• Yhteensopivuus näytönlukijan kanssa. Mac OS X -version 10.4 mukana tulevaa VoiceOveria käyttäen näkörajoitteiset käyttäjät voivat hyödyntää QuickTime Playerin ominaisuuksia.
• Kokonaan uusi sisältöopas. Uusi Quicktime-sisältöopas tarjoaa pääsyn uusimpaan internet-viihteeseen.

Uutta QuickTime 7 Pro:ssa 
QuickTime 7 Pro -käyttäjät voivat nauttia QuickTime Playerin hienojen ominaisuuksien lisäksi seuraavista uusista QuickTime Pro -ominaisuuksista:
• Äänen ja videon tallentaminen. Kun tietokoneeseen on liitetty iSight tai jokin muu FireWire-kamera, voit luoda nopeasti elokuvia perheenjäsenten ja ystävien kesken jaettavaksi.
• Elokuvien jakaminen. Voit helposti luoda elokuvan sähköpostilla lähettämistä tai verkkosivulle laittamista varten.
• Kelluvat säätimet. Voit helposti käyttää toisto-, keskeytys- ja kelaustoimintoja katsellessa elokuvia koko näytön tilassa.
• Luo H.264-videota. Voit luoda uskomattomalta näyttäviä videoita kaikkeen käyttöön, 3G:stä (matkapuhelimet) HD:hen (teräväpiirto) ja kaikkeen siltä väliltä.
• Luo surround-ääntä. Voit luoda täyteläisen multimediakokemuksen lisäämällä monikanavaista ääntä elokuviisi. QuickTime miksaa automaattisesti äänen toimimaan jokaisen käyttäjän kaiutinkokoonpanon kanssa.
• Rinnakkaiset viennit. Vie useita tiedostoja kerralla ja jatka seuraavaa toisto- tai editointitehtävää.
• Parannettu elokuvien teko. Uudet pikanäppäimet alku- ja loppupisteille tekevät editointitehtävistä paljon helpompia. Lisäksi Elokuvan ominaisuudet on suunniteltu kokonaan uudestaan helpompaa ja tehokkaampaa elokuvan tekoa varten.
• Uusi tasalaatuinen AAC-tila. Luo AAC-äänitiedostoja, jotka on optimoitu tasaisen bittinopeuden sijasta tasaiselle laadulle tasaisesti korkealaatuisen kuuntelukokemuksen saavuttamiseksi.
• 3G-lähetys. Luo RTSP-lähetystä varten 3G-tiedostoja, jotka ovat yhteensopivia 3G-laitteiden ja -lähetysarkkitehtuurin kanssa.
• Automator-yhteensopiva. Mac OS X -versiossa 10.4 voit käyttää helppokäyttöistä Automatoria QuickTime-työnkulkujen virtaviivaistamiseen.

Lisätietoja
Jos haluat lisätietoja QuickTimesta, avaa QuickTime ja valitse Ohjeet > QuickTime Player -ohjeet.

Jos haluat ostaa QuickTime 7 Pro:n, käy osoitteessa www.apple.com/fi/quicktime tai avaa QuickTime ja valitse QuickTimer Player > Hanki QuickTime Pro.

Uusinta QuickTime-sisältöä löydät osoitteesta www.apple.com/fi/quicktime tai avaamalla QuickTimen ja valitsemalla Ikkuna > Näytä sisältöopas.

Jos tarvitset teknistä tukea, käy osoitteessa www.apple.com/fi/support ja valitse QuickTime.

Tärkeä tiedote QuickTime Pro -käyttäjille
QuickTime 7:n asentaminen poistaa QuickTime Pro -toiminnallisuuden QuickTimen aiemmista versioista. Jos asennat QuickTime 7:n, sinun on ostettava uusi QuickTime 7 Pro -avain saadaksesi QuickTime Pro -ominaisuudet takaisin käyttöön. Käy asennuksen jälkeen osoitteessa www.apple.com/fi/quicktime ja osta QuickTime 7 Pro -avain.

Tiedote tekijänoikeuksista
Tätä ohjelmistoa voidaan käyttää materiaalin jäljentämiseen. Se on lisensoitu vain sellaisen materiaalin jäljentämiseen, joka on tekijänoikeussuojaamatonta tai jonka jäljentämiseen käyttäjällä on tekijänoikeus tai muu laillinen oikeus. Jos tekijänoikeudesta on epävarmuutta, kannattaa ottaa yhteyttä lainopilliseen neuvonantajaan.

Tietoja Rolandin äänijoukosta General MIDI- ja GS-muodoille
Tämä QuickTime-versio sisältää Roland Corporationilta lisensoidun soitinäänijoukon, joka luo täydellisen General MIDI -yhteensopivan äänijoukon. Se sisältää myös lisä-ääniä, joita tarvitaan täydellisen GS-muodon kanssa yhteensopivan äänijoukon luomiseen.

Mikä on GS-muoto?
GS-muoto on standardisoitu joukko määrityksiä äänilähteille, jotka määrittelevät tavan, jolla monisointisia ääniä tuottavat laitteet vastaavat MIDI-viesteihin. GS-muoto on yhteensopiva General MIDI System Level 1:n kanssa. GS-muoto määrittelee myös useita muita Genaral MIDIn ylittäviä ominaisuuksia. Näihin kuuluvat mm. ääni- ja toimintomäärittelyt äänenmuokkaukseen, tehosteisiin ja muihin määrittelyihin, jotka liittyvät siihen, kuinka äänilähteet vastaavat MIDI-viesteihin.  Kaikki GS-muodon äänilähteillä varustetut laitteet voivat tuottaa sekä General MIDI -äänitallenteita että GS-muodon MIDI-äänitallenteita.

Rolandin yhteystiedot:
Roland Corporation
1-4-20 Sonezaki-Shinchi, Kita-ku,
Osaka 530-0002 Japan

Lisätietoja Rolandista ja sen tuotevalikoimasta saat vierailemalla osoitteessa http://www.roland.co.jp.

Rajoitukset
Roland pidättää kaikki sellaiset oikeudet Sound Setiin, joita Roland Corporation U.S. tai Apple eivät ole myöntäneet Applen Software Distribution Agreement -sopimuksessa.

.Mac-käyttäjien pitää olla vähintään 13 vuotta vanhoja. Vaatii internet-yhteyden (saattaa olla maksullinen). Sisältää muita ehtoja.

©1991-2005 Apple Computer, Inc. 
Apple, Apple-logo, Macintosh, Power Macintosh ja QuickTime ovat Apple Computer, Inc:n Yhdysvalloissa ja muissa maissa rekisteröityjä tavaramerkkejä. .Mac on Apple Computer, Inc:n palvelumerkki. Kaikki muut tavaramerkit ovat vastaavien omistajiensa omaisuutta.